# Segarra

La Segarra és una comarca de l'interior de Catalunya, la capital de la qual és Cervera i es troba a l'àmbit funcional territorial de Ponent. Està situada en un altiplà i la seva extensió històricament era més extensa que l'actual (vegeu altiplà de la Segarra). El clima és continental amb hiverns freds i estius càlids, les pluges oscil·len entre els 350 i 450 mm l'any. La vegetació predominant és els camps de cereals amb clapes de bosc de pins, alzinars i rouredes.
El 21 de març de 2023 va entrar en vigor el canvi d'adscripció comarcal i veguerial dels municipis de Biosca i Torà que s'agregaren a la comarca del Solsonès.
| Municipi | Habitants |
| Cervera | 9.093 |
| Estaràs | 179 |
| Granyanella | 174 |
| Granyena de Segarra | 149 |
| Guissona | 7.253 |
| Ivorra | 147 |
| Massoteres | 221 |
| Montoliu de Segarra | 185 |
| Montornès de Segarra | 108 |
| Oluges, les | 177 |
| Plans de Sió, els | 602 |
| Ribera d'Ondara | 470 |
| Sanaüja | 454 |
| Sant Guim de Freixenet | 1.060 |
| Sant Guim de la Plana | 185 |
| Sant Ramon | 570 |
| Talavera | 306 |
| Tarroja de Segarra | 172 |
| Torrefeta i Florejacs | 637 |
| Font: Idescat ||

## Etimologia

Es creu que el nom de Segarra prové del de la ciutat íbera de Sikarra, situada al terme municipal dels Prats de Rei, a l'Alta Segarra.

## Escut de la Segarra

L'escut oficial de la Segarra té el següent blasonament: El seu blasonament és: Escut caironat: de sinople, una espiga d'ordi d'or esfullada en pal amb tants grans com municipis tingui la comarca; la bordura componada d'or i de gules. Per timbre una corona mural de comarca.. Va ser aprovat el 19 de novembre de 1990. L'espiga al·ludeix als cereals com a conreu omnipresent a la comarca, amb un gra per cadascun dels seus municipis. La bordura representa els quatre pals de l'escut.

## Clima

El clima de la Segarra és Mediterrani Continental Sec, amb una precipitació mitjana anual escassa, entre 400 mm i 550 mm a gran part de la comarca, amb un màxim equinoccial i un mínim a l'hivern. Pel que fa a la temperatura, els hiverns són freds, amb mitjanes d'entre 3 °C i 4 °C sobretot a causa de les boires persistents dels mesos de desembre i gener, i els estius calorosos, entre 23 °C i 24 °C de mitjana, essent l'amplitud tèrmica anual alta. El període lliure de glaçades va de juny a setembre.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 1.681 | 1.827 | 2.111 | 8.896 | 14.486 | 26.136 | 22.859 | 24.144 | 21.645 | 20.759 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 21.635 | 22.311 | 21.470 | 21.593 | 19.662 | 17.933 | 17.285 | 17.308 | 17.125 | 17.125 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 17.407 | 17.625 | 18.026 | 19.059 | 20.166 | 21.781 | 22.337 | 22.940 | 23.365 | 22.713 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 54.989 | 22.822 | - | - | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Referències

* ↑ Llei 4/2023, del 16 de març, de canvi d'adscripció comarcal i veguerial dels municipis de Biosca i Torà (DOGC, núm. 8.878 de 20/03/2023).
* ↑ La ciutat perduda de Sikarra. El Punt Avui.
* ↑ Servei Meteorològic de Catalunya. «Climatologies comarcals». Web. Arxivat de l'original el 2010-10-11. [Consulta: 29 juliol 2014]. CC-BY-SA-3.0

## Vegeu també

* Llista de monuments de la Segarra

## Enllaços externs

* Consell Comarcal de la Segarra
Viccionari